kardosdrur/scandi-wiki huggingface dataset:
Christian Vande Velde

Christian Vande Velde eller Christian Vandevelde, (født 22. maj 1976 i Lemont) er en amerikansk tidligere cykelrytter.
 
Vandevelde er 180 cm. høj og har været professionel cykelrytter siden 1998, hvor han startede sin karriere på det daværende US Postal mandskab, hvor han kørte fra 1998 til 2003.

Efterfølgende fik Vandevelde kontrakt med Liberty Segouros hvor han kørte i et år 2004.

I 2005 kom Vandevelde til Team CSC hvor han  er på kontrakt til år 2007.

Vandeveldes hidtil største sejr leverede han i år 2006 da han vandt Tour de Luxenbourg.

Samme år leverde han en flot indsats i Tour de Suisse, hvilket var grundlaget for at han blev valgt til at køre Tour de France for Team CSC.

Eksterne henvisninger 

 

Mandlige cykelryttere fra USA
Marc Chagall

Marc Chagall (hviderussisk og russisk: Марк Шага́л,  ; hans oprindelige navn var   ,   ; født 7. juli 1887 nær Vitebsk, Russiske Kejserrige, død 28. marts 1985 i Saint-Paul de Vence i Frankrig nær Nice) var en russisk jødisk født, fransk maler,

I Nice ligger der et museum for Marc Chagall i krydset Avenue Docteur Ménard og Boulevard de Cimiez.

Eksterne henvisninger 

 Marc Chagall Museum i Nice , , 
 
 

Personer fra Vitebsk
Malere fra Frankrig
Frimurere fra Frankrig
Rudebox

Rudebox er Robbie Williams' syvende studiealbum. Albummet skulle oprindelig have heddet Rudebox '74, opkaldt efter Robbie Williams' fødselsår.

Albummet nåede #1 på album-hitlisterne i bl.a. UK, Tyskland, Italien, Australien, Finland og Danmark.

Track listing

Eksterne henvisninger 
 

Robbie Williams-album
Album fra 2006
Rockalbum fra Storbritannien
34 (tal)

34 er et lige heltal og det naturlige tal, som kommer efter 33 og efterfølges af 35.

Matematik 
 34 er et semiprimtal
 34 er det 9. fibonacci tal
 Det 34. fibonacci tal er 3524578, hvis tværsum er 34.
 På et 4*4 magisk kvadrat er summen af rækker, kolonner og diagonaler lig 34.

Andet 
 34 er atomnummeret på grundstoffet Selen.
 T-34 er en kendt sovjetisk kampvogn.
 34 er international telefonkoden for Spanien.
 V.34 er en kommunikationsprotokol.

Bestemte tal
Antonio Gramsci

Antonio Gramsci (født 23. januar 1891 i Ales på Sardinien, Italien, død 27. april 1937 i Rom) var en italiensk forfatter, journalist, politiker og filosof, en socialistisk teoretiker, kommunist. Han er medstifter af Italiens Partito Comunista Italiano og var en af dets ledere. Fra den 6. april 1924 til sin tilfangetagelse af fascisterne den 8. november 1926 var han medlem af det italienske parlament. Under sit fængselsophold forfattede Gramsci i alt 32 fængselsskrifter også kaldet Gramscis fængselsoptegnelser. Disse skrifter er blevet nogle af de mest indflydelsesrige marxistisk filosofiske værker i eftertiden. Gramsci blev idømt 20 års straffearbejde, men blev løsladt i 1937 pga. sygdom. Han døde kort efter.

Litteratur 
Gramsci og "den moderne verden" eller spørgsmålet om praxisfilosofiens autonomi, Gert Sørensen, København, Museum Tusculanum, 1993.

Fængselsoptegnelser i udvalg / Antonio Gramsci ; udgivet i oversættelse med indledning, kommentar og registre af Gert Sørensen
2 bind, København, Museum Tusculanum, 1991.

Antonio Gramsci: Gert Sørensen & Carsten Jensen, Jurist- og Økonomforbundets Forlag 2015. (I serien Statskundskabens klassikere)

Eksterne henvisninger 
 

 Gramscis værker på MIA
 Gramsci ressourcer, inklusiv bibliografi 
 The International Gramsci Society 

Filosoffer fra Italien
Kommunister fra Italien
Italienere i 1900-tallet
Flyvergrillen

Flyvergrillen er en grillbar, beliggende for enden af Amager Landevej på Amager. Fra grillen kan man kigge igennem hegnet omkring Københavns Lufthavn kan se fly der ruller forbi på taxiway Alpha til banerne 04L 22R. Man har desuden et godt udsyn over aktiviteterne i lufthavnen. Grillen blev indviet i april 1972.

Da landingsbanen på Københavns Lufthavn skulle udvides, blev Amager Landevej afskåret, der hvor Flyvergrillen ligger. Englandsvej blev ført under startbanen i en tunnel til Store Magleby.
 
Flyvergrillen er det eneste sted i Københavns Lufthavn, hvor det er muligt at spotte fly og få noget at spise samtidigt.

Dette er årsagen til at Flyvergrillen skiller sig ud fra andre grillbarer, den er blevet tilholdsstedet for flyentusiaster (flyspottere), der iagttager og registrerer fly som hobby i Kastrup Lufthavn. Da præsident Bush besøgte Danmark i juli 2005 sendte tv fra flyvergrillen, hvor flyentusiasterne, på grund af den forventede ankomst af Air Force One, var samlet for at iagttage dennes landing.

Fra Flyvergrillen er der udsyn over alle lufthavnens tre baner, dog ikke banerne i fuld længde, men der er mulighed for at se alle starter og landinger. Landinger på bane 12 kan dog ikke ses fra Flyvergrillen.

Transport 
Flyvergrillen ligger helt ude for enden af Amager Landevej på Amager, ved København. Nærmeste metrostation er Lufthavnen, hvorfra man fx kan tage den gratis terminalbus til Terminal 1, og herfra gå til Amager Landevej. Kommer man inde fra Indre By i København, skal man finde Amagerbrogade, og så bare fortsætte til denne går over i Amager Landevej. Movias bus 30 kører derud fra Københavns Hovedbanegård, over Bella Center Station og Tårnby Station. Desuden er bus 35's stop "Tømmerup Stationsvej" relativt tæt på Flyvergrillen. Der er 3 zoner derud fra Københavns Hovedbanegård (Zone 1).

Eksterne henvisninger 
 Flyvergrillens officielle webside 
 Kort dokumentarfilm om Flyvergrillen 

 Om Flyvergrillen på AOK 
 1001 fortællinger om Danmark fra Kulturarvstyrrelsen 
 TV2 Lorry - Inger og Carsten startede flyvergrillen: Sådan gjorde de den legendarisk (11. december 2021)

Værtshuse og spisesteder i København
Grillbarer
Bygninger, konstruktioner og anlæg i Tårnby Kommune
Kastrup
Hobby
Etableret i 1972
ELF

ELF, akronymet henviser til forskellige artikler:
 Extremely Low Frequency – Lavfrekvente radiobølger
 Executable and Linking Format – Det mest udbredte filformat for programmer under linux
Johannes Erasmus Iversen

Johannes Erasmus Iversen (1713-1755) var en dansk musiker, lærer, dirigent, komponist og koncertarrangør.

Liv og gerning 
Opfyldt af patriotisk iver og af begejstring for sin kunst virkede han som dirigent og komponist, som lærer og udøvende musiker utrættelig for udviklingen af musiksansen hos det københavnske publikum ved midten af det 18. århundrede. Især gjorde han sig fortjent ved at indføre regelmæssige offentlige koncerter, som han foranstaltede i forening med nogle andre musikdyrkere, og som 1744, efter at de havde bestået i omtrent 4 år, førte til oprettelsen af Det musikalske Societet, en institution, der på en gang var musikforening og konservatorium, og hvis musikalske ledelse blev overdraget til ham som Selskabets koncertmester.

Efter, at Societetet i 1749 var blevet nedlagt, stiftede Iversen et nyt "Collegium musicum", til dels bestående af elever, som han selv havde uddannet, men da han snart derpå fik ansættelse som kantor ved Vor Frue Skole, standsede vistnok Kollegiets koncerter, og han vides senere kun ved enkelte lejligheder at være trådt frem for offentligheden som koncertgiver.

Værker 
En enkelt af Iversens symfonier har overlevet i en afskrift dateret sept. 1747 på Universitetsbiblioteket i Lund. Resten af hans musik eksisterer (vistnok) ikke mere, men fra hans koncertvirksomhed kendes titlerne på flere kantater af ham, deriblandt Forsynstempelet, opført i anledning af salvingsfesten 1747. Som kantor ved Latinskolen komponerede han ligeledes en del kantater, især til brug ved universitetsfesterne, fx en sørgekantate over dronning Louise og en kantate i anledning af dronning Juliane Maries indtog, begge fra 1752. Et af de sidste arbejder, han opførte, var sørgemusikken over Holberg, til hvem han havde stået i venskabeligt forhold.

Noter

Litteratur 
 V.C. Ravn: "Iversen, Johannes Erasmus" (i: Dansk biografisk Leksikon; bind VIII; Kjøbenhavn 1894; s. 331)

Eksterne henvisninger 
 

Barokkomponister
Komponister fra Danmark
Danskere i 1700-tallet
Mogens Damm

Mogens Damm (født 1948) er tidligere lektor i engelsk og studievejleder ved Frederikshavn Gymnasium & HF-kursus. 

Damm er forhenværende socialdemokratisk byrådspolitiker, valgt til Frederikshavn Byråd fra 1987-2002 hvor han blandt andet virkede som kulturudvalgsformand. 
Mogens Damm er student fra Viborg Katedralskole 1967 og kandidat fra Aarhus Universitet i 1973

Poster 
 Formand for Danmarks Biblioteksforening 1994 – 2002.
 Tidligere vicepræsident for Den Europæiske Biblioteksorganisation EBLIDA.
 Tidligere medlem (1994-2002) af Dansk Sprognævn for Kulturministeriet.
Mogens Damm er storebror til forfatteren Søren Damm.

Skolefolk fra Danmark
Personer fra Frederikshavn
Kommunalbestyrelsesmedlemmer fra Socialdemokraterne
Knudefarvning

Knudefarvning af en graf drejer sig om tildeling af farver til grafens knuder, på en sådan måde, at vilkårlige to kantforbundne knuder har forskellige farver – dette kaldes en egentlig knudefarvning.
Det er klart, at der for en vilkårlig graf findes egentlige knudefarvninger, nemlig ved at tildele hver knude en separat farve. Farverne specifieres ved en afbildning φ : V → F , hvor F kan eksempelvis være et afsnit af de naturlige tal. φ(v) er den til v ∈ V givne farve, hvor V er mænden af knuder i grafen.
Det mindste antal farver i en egentlig knudefarvning af en graf G kaldes det kromatiske tal, eller det knudekromatiske tal, for G og det betegnes χ (G).

Eksempler på knudefarvning for forskellige grafer 
 De komplette grafer Kn har alle kromatisk tal χ(Kn) = n, hvor n er et naturligt tal. Da vilkårlige forskellige knuder i Kn er kantforbundne, skal hver knude derfor have sin egen farve. 
 En graf G har en tom kantmængde, hvis den kan knudefarves med én farve; dvs. χ(G) = 1. Sådan en graf består kun af en knude.
 En kreds Cn bestående af et lige antal knuder (og kanter) har kromatisk tal 2. Farvningen af grafen fås ved at lade de 2 farver alternere langs kredsen, dvs. bruge farverne skiftevis (se figuren). Hvorimod en kreds Cn af et ulige antal knuder (og kanter) har kromatisk tal 3. Forsøger man at farve grafen ved at lade 2 farver alternere langs kredsen, vil man opdage at den sidste knude der skal farves er forbundet med to kanter, hvis endeknuder har forskellige farver. Dvs. denne knude skal farves med en trejde farve ifølge definitionen af en egentlig kantfarvning.

Se også 
 Kantfarvning

Grafteori
TvDanmark1

TvDanmark 1 var en dansk tv-kanal, der blev etableret som søsterkanal til TvDanmark, der samtidig skiftede navn til TvDanmark 2 d. 1. januar 2000 og sendte tv som satellitkanal fra London frem til 3. april 2004, hvor kanalen skiftede udseende og navn til Kanal 5.
Kanalerne TvDanmark 1 og senere Kanal 5 ejes af SBS Broadcasting, der er Europa's næststørste broadcaster.

Kanalen blev etableret som satellitkanal fra England for at sende tv til Danmark under engelsk lovgivning, der gjorde at man kunne sende reklamebreaks inde i programmerne som Viasat-kanalerne TV3 og 3+ havde gjort det i flere år.

TvDanmark 1 blev etableret som en tv-kanal, der primært henvendte sig til mænd og programlægningen var primært film, sport og action. Kanalen lanceredes i stor stil i 2000 med en række direkte magasinprogrammer der sendtes alle hverdage og hed V.I.P. men disse programmer floppede for kanalen og blev taget af efter få måneder. Kanalens største satsning var en række store danske boksestævner med Stald Palle, men kanalen og Stald Palle kom i kontraktmæssig konflikt der gjorde at Stald Palle skiftede til Viasat i slutningen af 2003.

Se også 
 SBS Broadcasting
 SBS TV
 Kanal 4
 Kanal 5
 TvDanmark 2
 TvDanmark
 Kanal 2

Etableret i 2000
Ophørt i 2004
Danmark1
TvDanmark
EBLIDA

EBLIDA  (European Bureau of Library, Information and Documentation Associations), med hovedsæde i Haag, Nederlandene, er en sammenslutning og paraplyorganisation, som er politisk og kommerciel uafhængig, hvis medlemmer omfatter nationale biblioteker, informations-, dokumentations- og arkivcentre i Europa.

EBLIDA koncentrerer sig speciel om ophavsret, kultur og informationsteknologi og hertil hørende dokumentation.

Ekstern henvisning 
EBLIDAS hjemmeside 

Internationale organisationer
Fremkaldelse

Fremkaldelse er den kemiske proces, der reducerer sølvsaltene i det latente billede på eksponeret fotografisk film eller fotografisk papir og derved danner et synligt billede.

Sort-hvid-fremkaldelse 
Når en film eksponeres dannes et latent billede, der er er usynligt indtil fremkaldelsen. Under fremkaldelsen reduceres de lysfølsomme sølvsalte i filmen, der har været udsat for lys til metallisk sølv, der udgør billedet. Alle sølvhalogenidkrystallerne i filmen er i princippet modtagelige for reduktion af fremkalderen, men i de områder på filmen som er blevet eksponeret for lys sker reduktionen hurtigere og filmen sværtes derfor mere her, og der dannes derfor et negativt billede (eller bare et negativ).

Når fremkalderen har virket tilstrækkeligt længe, standses processen, enten ved at skylle fremkalderen væk eller ved at anvende et decideret stopbad. Stopbadet er blot en fortyndet syreopløsning, der virker ved at sænke pH. Fordelen er, at fremkaldelsen standses øjeblikkeligt, samt at fixéren ikke skal bruge sin bufferkapacitet på at nedbringe pH.

Til slut fikseres negativet ved at de ufremkaldte sølvsalte fjernes fra filmen. Fixéren indeholder ioner, der undergår kompleksdannelse med sølvionerne, hvorved de tungtopløselige sølvhalogenider opløses. Tidligere har cyanider været anvendt som fixér, men de er i dag næsten helt fortrængt af natrium- og ammoniumthiosulfat, pånær i visse specialteknikker. I mangel af bedre kan bordsalt anvendes som fixér, da chlorid også virker som kompleksdanner.

Ud fra negativet kan der i en lignende proces kaldet kopiering fremstilles positive papirbilleder (kopier).

Omvendefremkaldelse 
I tilfældet hvor et dias ønskes, kan filmen i en proces kaldet omvendefremkaldelse laves direkte til et positiv. Filmen fremkaldes som normalt, men typisk kræves der en vis eksperimentering med tiden, da der ikke i samme grad som ved negativfremkaldelse er én standardprocedure. Efter fremkaldelsen bleges alt det reducerede sølv væk med et kraftigt oxidationsmiddel (f.eks. svovlsurt kaliumdichromat eller natriumpermanganat). Resterende sølvsulfat fjernes i et natriumsulfitbad. Filmen belyses nu overalt og fremkaldes anden gang, denne gang med en kraftigere fremkalder, så alle resterende sølvsalte omdannes til metallisk sølv.

Til gode diapositiver kræves kontrastrige film; film hurtigere end 100 ISO er derfor oftest ikke velegnede.

Farvefremkaldelse 

Fotografi
Nislevgård

Nislevgård nævnes første gang i 1588 og var en avlsgård under Ravnholt Gods fra 1752 til 1925. Gården ligger i Otterup Sogn, Lunde Herred (Odense Amt), Otterup Kommune . Hovedbygningen er opført i 1895. Nislevgård er i dag efterskole.

Ejere af Nislevgård 

(1581-1588) Kronen
(1588-1610) Hans Mule
(1610-1630) Breide Rantzau
(1630-1658) Slægten Rantzau
(1658-1678) Hans Johansen Lindenov
(1678) Mette Hansdatter Lindenov gift (1) Urne (2) Sehestedt
(1678-1699) Christoffer Caisen Sehestedt
(1699-1740) Christian Christoffersen Sehestedt
(1740-1754) Charlotte Amalie Frederiksdatter von Gersdorff gift Sehestedt
(1754-1757) Sophie Hedevig Christiansdatter Friis gift Juul
(1757-1766) Ove Juul nr1
(1766-1788) Christian Sehestedt Juul nr1
(1788-1815) Ove Christen Sehestedt Juul nr1
(1815-1861) Christian Sehestedt Juul nr2
(1861-1882) Ove Sehestedt Juul nr2
(1882-1925) Christian Ove Sehestedt Juul nr3
(1925-1926) Statens Jordlovsudvalg
(1926-1980) Spædbørnshjemmet Nislevgård
(1980-) Nislevgård Efterskole

Ekstern henvisninger 
Nislevgård Efterskole

Herregårde i Nordfyns Kommune
Herregårde i Odense Amt
Efterskoler
Jeppe Brixvold

Jeppe Brixvold (født 10. september 1968 i Virring er en dansk forfatter og tidligere rektor for Forfatterskolen. 

Han har gennem adskillige år undervist på Forfatterskolen og på Forfattergrundkursus FGK i Esbjerg, som han selv var med til at stifte. I september 2015 blev han ansat som den femte rektor for Forfatterskolen efter at have fungeret som stedfortrædende rektor samme sted siden juni 2015. I 2018 blev han fyret fra stillingen som rektor på forfatterskolen.  

Brixvold har gennemført studier i litteraturhistorie ved Aarhus Universitet, studier i historie ved Trinity College, Dublin. Han har taget Den Danske Filmskoles manuskriptforfatter-uddannelse. 

Han er nu bosat i Sønderho, Fanø. Han har været redaktør på Den Blå Port. Foruden skønlitteratur skriver Brixvold litterær essayistik, og han har sammen med Hans Otto Jørgensen redigeret to antologier om og med dansk kortprosa.

Brixvold er desuden aktiv i bandet Red Shifter.

Udgivelser 
 Ja, Daniel (1990) : Roman
 Romantik (1990) : Roman
 Hotellet (1993) : Roman
 Hvirvler (1998) : Noveller
 Hæfte (2000) : Rejseskildring
 Kærlighed til fædrelandet var drivkraften (sammen med Lars Frost, Pablo Henrik Llambias og Lars Skinnebach) (2001) : Essays 
 Forbrydelse og fremgang (2007) : Roman

Tekster på andre sprog 
 Iznajar (i Muschelhaufen. Jahresschrift für Literatur und Grafik, Nr. 39/40, Viersen 2000)

Referencer 

Romanforfattere fra Danmark
Novelleforfattere fra Danmark
Essayister fra Danmark
Rejsebogsforfattere fra Danmark i 1900-tallet
Dansksprogede forfattere fra Danmark
Personer i Kraks Blå Bog
Modtagere af Otto Gelsted-prisen
Studenter fra Randers Statsskole
Mørket

Mørket er i gængs religiøs og etisk forståelse en betegnelse for det onde. I bogen Vandrer mod Lyset! betegner mørket desuden en bindende urkraft, som man dog kan rense sig for ved hjælp af sorg, anger og tilgivelse.

Etik
Religion
Lleida

Lleida (spansk Lérida) er det catalanske navn for hovedbyen i den spanske provins af samme navn. Lleida har  indbyggere.

Blandt byens turistattraktioner er Sirena de Lleida-springvandet.

Referencer

Eksterne henvisninger 

Byer i Catalonien
Jared Diamond

Jared Mason Diamond (født 10. september 1937) er en amerikansk forfatter og forsker.
Han har skrevet en række historiske bøger, hvor civilisationers udviklingen og kollaps bliver forklaret i en biogeografisk sammenhæng.
Til dagligt er han professor i geografi og fysiologi ved Californiens Universitet i Los Angeles (UCLA), og han er uddannet fra Cambridge Universitet.

To af hans bøger, Den tredje Chimpanse og Vejen til verden af i dag (Guns, Germs and Steel), er oversat til dansk. Med Vejen til verden af i dag blev Diamond for alvor kendt som nonfiktons-forfatter, og med denne bog vandt han i 1998 Pulitzer-prisen i kategorien general nonfiktion. Diamond er kendt for i sine bøger at trække på en lang række af akademiske discipliner bl.a. Antropologi, Evolutionær biologi og Geografi.

Han er gift med Marie Cohen, hvor med han har to tvillingesønner fra 1987.

Bibliografi

Bøger 
 The World Until Yesterday: What can we learn from traditional societies? Viking, New York, 2012.

 Collapse: How Societies Choose to Fail or Succeed. Flere udgaver:
 Viking Penguin, New York, 2005.
 Penguin Books, London, 2006 (paperback). .
 Guns, Germs, and Steel: the Fates of Human Societies. Flere udgaver:
 W.W. Norton & Company, New York, 1997.
 Chatto & Windus, 1997.
 Vintage, London, 1998 (paperback). .
 På dansk er den udgivet som: Vejen til verden af i dag : menneskesamfundenes udvikling i de sidste 13.000 år, Akademisk Forlag, 2002 med oversættelse af Ole Magnus Mølbak Andersen. .
 Why is sex fun? : the evolution of human sexuality. Flere udgaver:
 Weidenfeld & Nicolson, 1997. .
 Phoenix, 1998. .
 The third chimpanzee : the evolution and future of the human animal.
 HarperPerennial, 1993.
 The rise and fall of the third chimpanzee : how our animal herritage affects the way we live. Flere udgaver:
 Radius, 1991. .
 Vintage, 1992. .
 Oversat til dansk af Torben Kjær som: Den tredje chimpanse, Akademisk Forlag, 1997. .
 Community ecology
 Harper & Row, 1986. .
 Martin L. Cody og Jared M. Diamond (redaktører), Ecology and evolution of communities, Belknap Press, 1977. .
 Avifauna of the Eastern Highlands of New Guinea, Nuttall Ornithological Club, nummer 12, 1972.

Se også 
 Alfred W. Crosby
 Marvin Harris

Noter 

Faglitterære forfattere fra USA
Jøder fra USA
Ornitologer fra USA
Orelund (Sandager Sogn)

Orelund er en lille hovedgård, som nævnes første gang i 1535. Orelund var en avlsgård under Wedellsborg Gods fra 1850 til 1916. Gården ligger i Sandager Sogn, Båg Herred, Assens Kommune. Hovedbygningen er opført i 1839.

Orelund er nævnt første gang i 1600 i formen Orelunde. Forleddet kommer af gammel-dansk: vara, der betyder overdrev.

I dag drives der et stutteri og landbrug fra ejendommen.

Orelund Gods er på 129 hektar

Ejere af Orelund 

 (1535-1554) Kronen
 (1554-1583) Philip Heidersdorf
 (1583-1590) Ida Eriksdatter Grøn gift Heidersdorf
 (1590-1600) Johannes Norby
 (1600-1626) Erik Philipsen Heidersdorf
 (1626-1632) Else Henriksdatter Krag gift Heiderdorf
 (1632) Knud Skinkel
 (1632) Reinholt Eriksen Heiderdorf
 (1632) Ida Eriksdatter Heiderdorf gift (1) von Silschoffen (2) von Reichelsdorff
 (1632-1647) Leo Bartholomeus Kempter von Silschoffen
 (1647-1650) Christoffer Philip Kurtzer von Reichelsdorff
 (1650-1651) Ida Eriksdatter Heiderdorf gift (1) von Silschoffen (2) von Reichelsdorff
 (1651-1667) Christoffer Philip Kurtzer von Reichelsdorff
 (1667) Henrik Mund
 (1667) Christian Jørgensen Skeel
 (1667-1676) Henrik Mund
 (1676) Christian Jørgensen Skeel
 (1676-1703) Jens Pedersen Phil
 (1703-1730) Laurids Lauridsen
 (1730) Pauline Hvalsøe gift (1) Lauridsen (2) Hartvigsen
 (1730-1755) Peder Hartvigsen
 (1755-1764) Jacob von Meurs
 (1764-1775) Johannes Christopher Blunck
 (1775-1814) Carl Adolph Rantzau
 (1814-1835) Slægten Rantzau
 (1835-1850) W. F. Treschow
 (1850-1882) Carl Wilhelm Adam Sigismund Wedell
 (1882-1883) Julius Wilhelm Georg Ferdinand Wedell
 (1883-1916) Wilhelm Carl Joachim Ove Casper Bendt Wedell
 (1916-1926) H. Buch
 (1926-1965) Enke Fru Marie Buch
 (1965-1994) H. Brejnholt Jacobsen
 (1994-) Claus Brejnholt Jacobsen

Herregårde i Assens Kommune
Herregårde i Odense Amt
Sparretorn

Sparretorn er en lille hovedgård, som nævnes første gang i 1500, og er en avlsgård under Wedellsborg Gods. Gården ligger i Føns Sogn, Vends Herred, Middelfart Kommune (tidligere Nørre Aaby Kommune). Hovedbygningen var opført i 1888 men er nu nedrevet.

Sparretorn er på 238 hektar

Ejere af Sparretorn 

 (1500-1508) Peder Bille
 (1508-1517) Henrik Knudsen Gyldenstierne 
 (1517-1540) Karen Bentsdatter Bille gift Gyldenstierne
 (1540-1562) Mogens Henriksen Gyldenstierne / Knud Henriksen Gyldenstierne / Christopher Henriksen Gyldenstierne
 (1562-1604) Henrik Christophersen Gyldenstierne 
 (1604-1610) Gabriel Christophersen Gyldenstierne
 (1610-1622) Niels Henriksen Gyldenstierne
 (1622-1642) Hans Johansen Lindenov
 (1642-1659) Hans Hansen Lindenov 
 (1659-1664) Elisabeth Augusta Munk gift Lindenov
 (1664) Christian Urne
 (1664-1666) Hannibal Sehested
 (1666) Christiane Sophie Hannibalsdatter Sehested gift von Wedell
 (1666-1706) Wilhelm Friedrich lensgreve Wedell 
 (1706-1708) Hannibal lensgreve Wedell 
 (1708-1725) Anne Catharine Christiansdatter Banner gift Wedell
 (1725-1757) Christian Gustav lensgreve Wedell
 (1757-1766) Hannibal lensgreve Wedell 
 (1766-1817) Ludvig Frederik lensgreve Wedell
 (1817-1828) Hannibal Wilhelm lensgreve Wedell 
 (1828-1882) Carl Wilhelm Adam Sigismund lensgreve Wedell
 (1882-1883) Julius Wilhelm Georg Ferdinand lensgreve Wedell 
 (1883-1920) Wilhelm Carl Joachim Ove Casper Bendt lensgreve Wedell 
 (1920-1959) Julius Carl Hannibal lensgreve Wedell 
 (1959-1982) Charles Bendt Mogens Tido lensgreve Wedell
 (1982-) Bendt Hannibal Tido lensgreve Wedell

Herregårde i Middelfart Kommune
Herregårde i Odense Amt